CELEX: 32016D2047
Language: et
Date: 2016-11-18 00:00:00
Title: Nõukogu rakendusotsus (EL) 2016/2047, 18. november 2016, DNA-andmeid käsitleva automatiseeritud andmevahetuse alustamise kohta Taanis

24.11.2016   
            
            
               ET
            
            
               Euroopa Liidu Teataja
            
            
               L 318/8
            
         NÕUKOGU RAKENDUSOTSUS (EL) 2016/2047,
   18. november 2016,
   DNA-andmeid käsitleva automatiseeritud andmevahetuse alustamise kohta Taanis
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 23. juuni 2008. aasta otsust 2008/615/JSK piiriülese koostöö tõhustamise kohta, eelkõige seoses terrorismi- ja piiriülese kuritegevuse vastase võitlusega, (1) eriti selle artiklit 33,
   võttes arvesse Euroopa Parlamendi arvamust (2)
   
   ning arvestades järgmist:
   
               (1)
            
            
               Otsuse 2008/615/JSK artikli 25 lõike 2 kohane isikuandmete edastamine ei või toimuda enne, kui selle otsuse 6. peatükis sätestatud andmekaitset käsitlevad üldsätted on rakendatud sellises edastamises osalevate liikmesriikide territooriumil kehtivas siseriiklikus õiguses.
            
         
               (2)
            
            
               Nõukogu otsuse 2008/616/JSK (3) artiklis 20 on sätestatud, et eespool nimetatud tingimuse täitmise kontrollimisel otsuse 2008/615/JSK 2. peatüki kohase automatiseeritud andmevahetuse osas peab hindamisaruanne põhinema hindamiskülastusel ja süsteemi katselisel kasutamisel.
            
         
               (3)
            
            
               Taani on teatanud nõukogu peasekretariaadile riiklikud DNA-registrid, mille suhtes kohaldatakse otsuse 2008/615/JSK artikleid 2 kuni 6, ning nimetatud otsuse artikli 3 lõikes 1 osutatud automatiseeritud otsingu tingimused kooskõlas nimetatud otsuse artikli 36 lõikega 2.
            
         
               (4)
            
            
               Vastavalt otsuse 2008/616/JSK lisa 4. peatüki punktile 1.1 koostab asjaomane nõukogu töörühm iga andmekategooria puhul automatiseeritud andmevahetust käsitleva küsimustiku ja niipea, kui liikmesriik leiab, et tema puhul on täidetud vastavasse andmekategooriasse kuuluvate andmete vahetamise tingimused, peab ta küsimustiku täitma.
            
         
               (5)
            
            
               Taani on täitnud andmekaitset käsitleva küsimustiku ja DNA-andmete vahetamist käsitleva küsimustiku.
            
         
               (6)
            
            
               Taani on koos Madalmaadega sooritanud eduka katselise kasutamise.
            
         
               (7)
            
            
               Taanis on toimunud hindamiskülastus ning Hollandi hindamisrühm on koostanud hindamiskülastuse aruande ja edastanud selle asjaomasele nõukogu töörühmale.
            
         
               (8)
            
            
               Nõukogule on esitatud üldine hindamisaruanne, milles võetakse kokku DNA-andmete vahetamist käsitleva küsimustiku, hindamiskülastuse ja katselise kasutamise tulemused.
            
         
               (9)
            
            
               Nõukogu otsustas 12. juulil 2016, et Taani on täielikult rakendanud otsuse 2008/615/JSK 6. peatükis sätestatud andmekaitset käsitlevad üldsätted.
            
         
               (10)
            
            
               Seega peaks Taanil DNA-andmete automatiseeritud otsingu eesmärgil olema õigus saada ja edastada isikuandmeid vastavalt otsuse 2008/615/JSK artiklitele 3 ja 4.
            
         
               (11)
            
            
               Otsus 2008/615/JSK on Taani jaoks siduv ning seepärast osaleb ta käesoleva otsuse (millega rakendatakse otsust 2008/615/JSK) vastuvõtmisel ja kohaldamisel.
            
         
               (12)
            
            
               Otsus 2008/615/JSK on Iirimaa jaoks siduv ning seepärast osaleb ta käesoleva otsuse (millega rakendatakse otsust 2008/615/JSK) vastuvõtmisel ja kohaldamisel.
            
         
               (13)
            
            
               Otsus 2008/615/JSK on Ühendkuningriigi jaoks siduv ning seepärast osaleb ta käesoleva otsuse (millega rakendatakse otsust 2008/615/JSK) vastuvõtmisel,
            
         ON VASTU VÕTNUD KÄESOLEVA OTSUSE:
   Artikkel 1
   Taanil on DNA-andmete automatiseeritud otsingu ja võrdlemise eesmärgil õigus saada ja edastada isikuandmeid vastavalt otsuse 2008/615/JSK artiklitele 3 ja 4 alates 25. novembrist 2016.
   Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   Käesolevat otsust kohaldatakse kooskõlas aluslepingutega.
   
      Brüssel, 18. november 2016
      
         
            Nõukogu nimel
         
         
            eesistuja
         
         R. KALIŇÁK
      
   
   
      (1)  ELT L 210, 6.8.2008, lk 1.
   
      (2)  25. oktoobri 2016. aasta arvamus (Euroopa Liidu Teatajas seni avaldamata).
   
      (3)  Nõukogu 23. juuni 2008. aasta otsus 2008/616/JSK, millega rakendatakse otsust 2008/615/JSK piiriülese koostöö tõhustamise kohta, eelkõige seoses terrorismi- ja piiriülese kuritegevuse vastase võitlusega (ELT L 210, 6.8.2008, lk 12).